Upio Galas
Upio Galas – upelis šiaurės Lietuvoje, Panevėžio rajone, Karsakiškio seniūnijoje, Žaliosios girios pietrytiniame pakraštyje; Žambo kairysis intakas. Prasideda pamiškėje prie Velniakių kaimo, teka tiesia vaga pietvakarių kryptimi per kaimo laukus, žemupyje – mišku. Netoli žiočių pasuka į šiaurės vakarus, įteka į Žambą 5,2 km nuo jo žiočių ties Medinais. Visa vaga reguliuota.